Møtereferat

|  |  |
| --- | --- |
| Til: | (tilstedeværende **uthevet**)Fra tjenestemannsorganisasjonene: Fra arbeidsgiver:Kari Karlsen Tekna Frank Arntsen  NITO Jørn-Wiggo Bergquist**Aleksander Høiland** NTL Elin Sølberg**Martin Flatås** NTL Ingrid Volden **Andreas Gjeset** Parat Sekretær: Jens Petter NygårdPer Einar Iversen Parat Roar Tobro (sak, 3,4 og 7) **Laila Strypet** Forskerforbundet Linn R. Aune (sak 5)Joar Flatås LHVO, Campusservice Brynjar F. Svarva (sak 5) **Pål Vanvik** LHVO, Øk, Eiendom, VIRK Gudveig Bersvendesen (sak 8)Vararepresentanter  Parat Tekna Forskerforbundet**Linda Nervik** LHVO, Campusservice Camilla Bergheim Heitmann LHVO Øk.- eiendomsavd. og virks.styring  |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen  |
| Om: | **LOSAM-møte for LOSAM Økonomi og eiendom**  |
| Møtetid: | 3.6.2019 kl. 12.00 - 13.30 | Møtested: | Møterom 014, Hovedbygget, Gløshaugen |
| Signatur: | JPN |

**Agenda:**

**1. Godkjenning av møteinnkalling**

Godkjent

**2. Godkjenning av møtereferat**- Ordinært LOSAM 29.4.2019. Referat utsendt tidligere.
Godkjent

**3. Virksomhetsrapport 1. tertial 2019 for ØE (informasjon)**

Hensikt at LOSAM informeres om regnskap og økonomi innen økonomi og eiendomsområdet etter 1. tertial. Saken er en del av det avtalte årshjulet for behandling av budsjett og regnskap.

Arbeidsgiver orienterte om hovedtrekkene i virksomhetsrapporteringen 1. tertial, herunder plan for 2019 for ØE, herunder miljøambisjon, samlokalisering, effektive støttesystemer (BOTT) , Kunnskapsgrunnlag ABE-kutt, digitalisering av beslutningsstøtte og langtidsplanlegging. På budsjettsiden er det overordne trekket for NTNU er at det brukes mer enn budsjett.

Ingen kommentarer fra tillitsvalgte.

**4. Foreløpige planleggingsramme for budsjett 2020 (informasjon/drøfting)**

Hensikt er at LOSAM informeres og gis anledning til å drøfte planleggingsramme for budsjett 2020. Saken er en del av det avtalte årshjulet for behandling av budsjett og regnskap. Muntlig informasjon vil bli gitt møtet.

Arbeidsgiver orienterte om prosessen for å legge planleggingsrammene for 2020. Dette behandles på budsjettseminar med dekanene 4.6. Sentrale tema er fordelingen av ABE-kuttet i 2020, størrelse på SO-rammen, samt inndekking av forskutteringer. Et sentralt tema for budsjettet 2020 er hvordan fordelingen av ABE-kuttet på 80 mill skal gjennomføres på i 2020.

Ingen kommentarer fra tillitsvalgte.

**5. Status evaluering prosjektgjennomføring (informasjon/drøfting)**

Hensikt med saken er å oppdatere LOSAM om det pågående arbeidet med å evaluere prosjektgjennomføring.

Arbeidsgiver orienterte om status i arbeidet så langt, om intervjuprosessene, om rapportens ombygging. Videre orientert om hovedtendensene så langt, samt den videre prosess.

Fremdriftsplanen ble diskutert. Enighet om at det er behov for å avklare dette før sommerferien.
Det legges opp til ekstra LOSAM-møte siste uke i juni.

**6. Nye økonomisystemer (BOTT) /digitalisering (informasjon/drøfting)**

Hensikt er at LOSAM informeres om status og gis anledning til å drøfte arbeidet med å anskaffe nye økonomisystemer og digitaliseringsarbeidet for øvrig, lysark utsendt før møtet.

Arbeidsgiver orienterte om arbeidet med nye økonomisystemer. Fokus på å involvere fakulteter og institutter i arbeidet, sørge for at «mottaksapparatet» er tilstede når endringene skal gjennomføres. Arbeidet med digitalisering og robotisering går sin gang i Økonomiområdet. En vinner verdifullt erfaring med denne type utviklingsarbeid som kommer til nytte når en skal jobbe videre med utvikling og digitalisering av økonomiprosessene. Arbeidsgiver orienterte om digitaliseringen som pågår i Campusservice, bla robotisering med bruk av selvgående gressklippere, rengjøringsmaskiner, bruk av selvbetjente postpakkeautomater. Det er også stor økning av bruken av digitale hjelpemidler, så som e-vaktmester, kvalitetssystem osv.

Saken diskutert, herunder reist spørsmål om konsekvensene av nye systemer, for eksempel bytte av Paga til SAP. Påpekt betydningen av å tidlig forberede seg på at brukergrensesnitt blir annerledes, at opplysninger ligger på andre steder osv.

**7. Kunnskapsgrunnlag for ABE-reformen (informasjon/drøfting)**

Hensikt er at LOSAM informeres om status og gis anledning til å drøfte arbeidet med å tilpasse NTNUs økonomi til de forventede kuttene i NTNUs budsjetter som ABE-reformen gir. Lysark utsendt før møtet. Det vises også til NTNUs intranett med nærmere informasjon om dette, se [lenke](https://innsida.ntnu.no/wiki/-/wiki/Norsk/ABE-reformen).

Arbeidsgiver poengterte at den foreliggende rapportene er forslag til tiltak som det foreløpig ikke er tatt stilling om skal følges opp. NTNU skal nå bruke god tid på å vurdere hvilke tiltak det er behov for å sette i gang.

Arbeidsgiver spurte innledningsvis de tillitsvalgte om det er spesielle tema som bør fokuseres/diskuteres. Påpekt at det er behov for å høre nærmere på konsekvensene på endringene innen HR-området, hva betyr dette for eksempel for medvirkning og medbestemmelse, samt mulige utfordringer vedrørende personvernforhold knyttet til tiltakene med digitalisering.

Arbeidsgiver gikk gjennom fremdriftsplan for det videre arbeidet med Kunnskapsgrunnlaget og mulige tiltak innenfor de ulike områdene.

Oppsummert at det er behov for å orientere om videre prosess i LOSAM-møtene fremover, gjerne med fokus på særskilte tema i de enkelte møtene. Første gang neste møte 2.9.

 **8. Midlertidige tilsettinger – systematisk oppfølging (informasjon/drøfting)**

NTL har bedt om at LOSAM diskuterer ulike sider knyttet til midlertidighet i forlengelsen av den annonserte oversikten over midlertidige ansatte ved NTNU, jf sak 9 nedenfor. NTL vil se nærmere på:

- andel midlertidige tilsettinger, innleie og timelønte med hjemmelsgrunnlag, varighet, ansatthistorikk og andre relevante forhold

- drøfte bruken av midlertidige tilsettinger i LOSAM to ganger pr. år.

- opplæring om grunnlag, lovlighet og premisser knyttet til midlertidig tilsetting

- bruk av vikarbyrå og kjøp av konsulenttjenester

NTL innledet og påpekte viktigheten av å redusere midlertidigheten i organisasjonen, og at dette er et arbeid tillitsvalgte bør involveres i.

HR-HMS-avdelingen orienterte om rutinene for å tilsette midlertidig, oversikt ansatthistorikk og over opplæringsaktiviteten som gjennomføres for ledere og HR-medarbeidere.

Arbeidsgiver redegjorde for at de midlertidige tilsettingene som er Økonomi og eiendom er lærlinger, vikarer for ansatte som er i permisjon/stillinger som er under utlysning og prosjekttilsatte som utfører tidsbegrensede oppgaver.

Avklart at oversikten gjelder ansatte med fast arbeidstid, ikke timeansatte, eller innleide fra vikarbyrå.

Saken diskutert, herunder spørsmål om bruk av vikarbyrå mv skal drøftes årlig. Også reist spørsmål om bruken av timelønte renholdere. Det ble etterspurt oversikt over antall timelønte slik at det kan vurderes om det skal tilsettes flere faste vikarer.

Oppsummert at det er behov for en halvårlig gjennomgang av midlertidige tilsatte, timelønte, bruk av bemanningsbyrå og konsulenttjenester, første gang etter årsskiftet 2019. Omfang av konsulentbruk legges frem i septembermøtet.

**9. Gjensidig informasjon**

a) informasjon fra arbeidsgiver
- oversikt over midlertidige ansatte pr. avdeling. Det vises til vedlegg for hhv Økonomiavdelingen, Avd. for campusservice og Avd. for virksomhetsstyring. Eiendomsavdelingen har ingen midlertidige tilsatte.

b) Informasjon fra tillitsvalgte
- NTL orienterte om at det kan bli fravær i LOSAM-møtene i høst pga foreldrepermisjon.
- Forskerforbundet etterlyste videre arbeid med romplaner for Økonomiavdelingen på Kalvskinnet. Svart ut at det jobbes med saken.

**10. Eventuelt**

1. Parat redegjorde for at de har oppdaget en mulig feilkilde har blitt avdekket under kvalifikasjonskrav i utlysningstekster for renholds-stillinger. Parat orienterte om problemstillingen og at det bør gjøres endringer slik at de som søker ikke misforstår informasjonen.

Avtalt at saken følges opp direkte med Parat.